Дэпутат раённага Савета дэпутатаў па Збірагаўскай выбарчай акрузе №16, начальнік ДРБУ-138 Міхаіл Семянюк далажыў удзельнікам сесіі пра тое, што большая палова пытанняў, якія тычыліся работы дарожнай службы на леташніх сельскіх сходах, вырашаны. Складзены таксама графік грэйдзіравання дарог – яно будзе праводзіцца два разы ў месяц. На што тут жа адрэагаваў старшыня райвыканкама Уладзімір Мацука: “Аднаго грэйдара на раён мала. Сёння патрэбны набор спецыяльнай тэхнікі. А саміх грэйдарыстаў неабходна навучыць працаваць прафесійна, каб гэтую работу выконвалі якасна, а не рабілі канавы, у якія сцякае вада. Асабліва гэта тычыцца вуліц унутры населеных пунктаў…”